cyanic-selkie/wikianc huggingface dataset:
Fångsjön
Hellemalingene
På en bratt klippe ved den nordøstlige bredden av Fångsjön, midt på Fångsjöberget, finner man hellemalingene. De består av tre figurgrupper som inneholder blant annet to menneskefigurer og et tjuetalls elgfigurer. Motivene er vendt mot innsjøen, og kan lettest studeres fra isen eller fra den nyanlagte bryggen som fører fram til helleristningene. Hellemalinger er vanskelige å tidsbestemme, men disse er sannsynligvis utført av et jegerfolk i eldre steinalder, omkring 4000-3500f.Kr.
Mogoro
Mogoro (sardisk: Mòguru) er en italiensk kommune i provinsen Oristano i regionen Sardinia. Den har 4 157 innbyggere og ligger rundt 136 meter over havet.
Dalselva kraftverk
Dalselva kraftverk er et vannkraftverk i Dalsbygda ved Skjoldafjorden i Tysvær kommune i Rogaland.
Installert effekt er 300 kW. Årsproduksjon er 1,2 GWh.
Fornyings-, administrasjons- og kirkedepartementet
Fornyings-, administrasjons- og kirkedepartementet (FAD) var et norsk departement. Det ble opprettet som Moderniseringsdepartementet (MOD) 1. oktober 2004 med oppgaver fra det tidligere Arbeids- og administrasjonsdepartementet. Senere ble navnet endret til Fornyings- og administrasjonsdepartementet. Fra 1. januar 2010 ble navnet endret for siste gang. Departementet fikk samtidig ansvar for kirkesaker som ble overført fra Kultur- og kirkedepartementet, og same- og minoritetspolitiske saker som tidligere sorterte under Arbeids- og inkluderingsdepartementet. 1. januar 2014 ble departementet lagt ned og de fleste ansvarsområder overført til det nyfusjonerte Kommunal- og moderniseringsdepartementet.
Fiera della Frecagnola
Fiera della Frecagnola er en festival som feires hver andre torsdag til lørdag i september i fjellandsbyen Cannalonga i Italia. Festivalen er en gammel tradisjon som kan spores tilbake til rundt år 1450, da kjent som Fiera di Santa Lucia.
ʿAbd Allāh ibn ʿAbbās
ʿAbd Allāh ibn ʿAbbās (født 619 i aš-Šiʿb nær Mekka, død 688 i Taif i dagens Saudi-Arabia) var en fetter til profeten Muhammed. Han regnes som en av de eldste eksegetene av Koranen, og hans overleveringer respekteres av både sunni- og sjiamuslimer. Innen sunniislam regnes han som en av de mest kunnskapsrike blant Muhammeds følgesvenner.
Coprophagia (hund)
Koprofagi/Coprophagia er i realiteten en teknisk terminologi for å beskrive at hunder spiser avføring. Dette fenomenet har vært studert av en rekke forskere uten at de har funnet et definitivt svar på problemet. Coprophagia kan føre til akutt diaré og ev. også alvorlige sykdommer dersom avføringen inneholder smittestoff.
Octogonotes
Octogonotes er en slekt av biller som tilhører familiegruppen bladbiller (Chrysomelidae).
Fornyings-, administrasjons- og kirkedepartementet
Ansvarsområde
Departementet hadde ansvar for nasjonal IKT-politikk, generell konkurransepolitikk, kirkesaker, statlig arbeidsgiverpolitikk, same- og minoritetspolitikk, og koordinering av regjeringens moderniseringsarbeid i offentlig sektor. Statsbudsjettet listet opp følgende ansvarsområder:
Anna Kurnikova
Anna Sergejevna Kurnikova (russisk Анна Сергеевна Курникова), født 7. juni 1981 i Moskva, er en tidligere russisk tennisspiller.
Kurnikova kom flere ganger til semifinaler og finaler i prestisjefylte singleturneringer, men til tross for at hun lenge var rangert blant verdens 20 fremste tennisspillere vant hun aldri noen singlefinale.
Hun hadde større suksess i double, og vant flere turneringer, blant annet to Grand Slam-titler. I 1999 under Australian Open gikk hun til topps sammen med Martina Hingis. De beseiret Lindsay Davenport & Natalia Zvereva med 7-5, 6-3 i finalen. I 2002 vant de på nytt finalen i Australian Open, de møtte Daniela Hantuchová & Arantxa Sanchez Vicario (6-2, 6-7, 6-1)
På grunn av sitt utseende fikk Kurnikova stor oppmerksomhet, og ble etter hvert fast innslag i kjendismagasiner. Hun la opp som tennisspiller i 2005, men figurer fremdeles jevnlig i mediebildet.
Fornyings-, administrasjons- og kirkedepartementet
Ledelse
Kommunal- og moderniseringsminister Jan Tore Sanner fra Høyre var statsråd, Paul Chaffey (H), Per-Willy Amundsen (Frp), Jardar Jensen (H) og Anders Bals (H) statssekretærer. Rikke Sjøberg (H) var Sanners politiske rådgiver.
Coprophagia (hund)
Årsak
Ernæringsmessige behov kan være en årsak hos noen hunder, men helt klart bare hos et fåtall. For andre kan det rett og slett være kjedsomhet eller en spiseforstyrrelse som er årsaken, uten at noen har klart å dokumentere dette med noen grad av sikkerhet heller. Det kan også ha med genetikk å gjøre, i den grad at (ville) tisper jo gjerne spiser avføringen til valpene sine, for derigjennom å skjule de for eventuelle predatorer.
Fornyings-, administrasjons- og kirkedepartementet
Ledelse
I Regjeringen Stoltenberg II var Rigmor Aasrud statsråd i Fornyings-, administrasjons- og kirkedepartementet. Hun var da også nordisk samarbeidsminister. Tone Toften (Ap) var statssekretær. Ragnhild Vassvik Kalstad (Ap) var statssekretær med ansvar for samiske saker, nasjonale minoriteter, fylkesmennene, personvern og Statsbygg. Jon Reidar Øyan (Ap) er konstituert statssekretær. Øyvind Grøslie Wennesland er politisk rådgiver.
Coprophagia (hund)
Årsak
Noen mener også at tilstanden kan ha sammenheng med andre sykdommer, som f.eks pankreatit, problemer med bukspyttkjertelen, infeksjoner i tarmkanalen, en for fettrik diett m.m.
Fornyings-, administrasjons- og kirkedepartementet
Ledelse
Morten Meyer (Høyre) var den første moderniseringsministeren. Første sjef for Fornyings- og administrasjonsdepartementet var Heidi Grande Røys (SV).
Coprophagia (hund)
Årsak
Vi kan vel også slå fast at hunder på en eller annen måte finner avføring attraktivt å spise (i noen sammenhenger), ellers ville de ikke spist det.
Octogonotes
Utseende
Små, brede, halvblanke jordlopper. Pronotum, bein og underside kan være gule, hode og dekkvinger svarte. Fasettøynene er ganske store, rundet utsående. Bakbeina er utviklet til hoppebein med tykke lår.
Levevis
Både larvene og de voksne (imago) billene lever av å spise blad på næringsplanten.
Utbredelse
Slekten er utbredt i Mellom- og Sør-Amerika.
Dalselva kraftverk
Eier var Dalbygda Kraftsenter AS. Foretaket ble slettet 02.05.2022.
Fornyings-, administrasjons- og kirkedepartementet
Navn
Da Jens Stoltenbergs regjering tok over etter Kjell Magne Bondeviks koalisjonsregjering høsten 2005, ble det kunngjort at departementet skulle hete Fornyelsesdepartementet. Aktivistnettstedet nynorsk.no kritiserte 18. oktober 2005 departementets navn for ikke å være nynorskvennlig. Den nynorskspråklige statsråden Heidi Grande Røys bestemte dagen etter at det offisielle navnet isteden skulle være Fornyings- og administrasjonsdepartementet på begge målformer. Hun oppgav at hensikten med navneendringen var «å velge et navn som fungerer på nynorsk».
Hun uttalte at fornying er «hovedform» på både bokmål og nynorsk. Dette ble senere tilbakevist av professor Finn-Erik Vinje, som viste til at skillet mellom hovedformer og sideformer er opphevet på bokmål, slik at alle former som står i ordboken, også svært lite brukte former som fornying, forelsking, forferdiging, forloving eller fornøying, er «hovedformer». Han påpekte videre at fornyelse er syv ganger mer brukt enn fornying på norsk. Vinje mener denne navngivningen føyer seg inn i et mønster der suffikset -else blir forsøkt utradert på grunn av en tanke om at det er «unasjonalt». Heidi Grande Røys hevder på sin side at navnet ble valgt på bakgrunn av en anbefaling fra Språkrådet. Navneendringen trådte i kraft 1. januar 2006.
ʿAbd Allāh ibn ʿAbbās
Ibn ʿAbbās var sønn av Al-ʿAbbās ibn ʿAbd al-Muttalib (Abbasidenes stamfar og yngste bror til Muhammeds far) og Umm al-Fadl Lubaba, søster til Maymuna bint al-Harith, en av Muhammeds senere koner.
Selv om Ibn ʿAbbās var svært ung da profeten døde i 632, har han overlevert mange detaljer fra profeten Muhammeds liv. Han beskjeftiget seg også med førislamsk historie, filologi og poesi. Hans Koran-eksegetiske bidrag er bevart gjennom senere arbeider av At-Tabarī og Ibn Kathir. Ifølge islamske overleveringer var han en Hafiz (en som kunne resitere hele Koranen utenat), og han deltok i kalifatet til Uthman ibn Affan med arbeidet med samlingen og redigeringen av Koran-teksten.
Lydtekniker
En lydtekniker jobber med lydteknikk, den tekniske siden av lydformidling, for eksempel i forbindelse med radio, TV, film, plateinnspilling, konsert, teater og kunstuttrykk. Lydteknikeren blir ofte ikke viet mye oppmerksomhet, men med sine verktøy og sin kunnskap om utstyr, instrumenter og akustikk, er hun eller han ofte i avgjørende grad med på å forme artistenes uttrykksform. Av verktøy som en lydtekniker bruker kan nevnes miksebord, digitale og analoge effekter, equalizer og mikrofoner. Lydteknikeren er ofte den som ingen ofrer en tanke dersom det gjøres en god jobb, men som får bred oppmerksomhet dersom teknikken svikter eller hun eller han gjør en feil. Noen ganger kan overgangen mellom lydtekniker og musikkprodusent være uklar. Popgruppen ABBAs lydtekniker, Michael B. Tretow regnes for eksempel ofte på linje med berømte plateprodusenter.
Eksterne lenker
Ingeniería de audio
Ufa (elv)
Rundt 100 km ovenfor samløpet med Belaja ligger vannkraftverket Pavlovskaja, med et reservoar som strekker seg rundt 100 km videre oppover elva. Elva er mye brukt til vannforsyning. De viktigste havnene ved elva er Krasnoufimsk og Ufa (ved elvemunningen).
Kvelermatt
I sjakk er en kvelermatt en mattstilling der kongen settes sjakkmatt av en springer, og der motstanderens konge er innestengt («kvalt») av sine egne brikker.
Denne mattstillingen ses vanligvis i hjørnet av brettet, siden det her kreves færre brikker for å stenge inne kongen.
Hipster
En hipster er en person som ikke ønsker å være lik andre eller la seg påvirke av motebildet. Fra 1990-årene betegner det særlig en ungdom som følger en stil og en subkultur preget av en forsiktig protest mot det materialiserte forbrukersamfunnet, ujålete «ekthet», hverdagslige klær, retromote samt uavhengig og alternativ populærkultur, eksempelvis grunge.
Dilara Bozan
Dilara Bozan (født 28. mars 1997) er en tyrkisk karateka.
Hipster
Betydning og opprinnelse
Begrepet stammer fra amerikansk slang fra 1940-årene der det opprinnelig betegnet en trendy person som likte jazzmusikk. I 1950-årene ble betegnelsen brukt av blant andre den amerikanske romanforfatteren Jack Kerouac for en person som var hip eller hep, det vil si «kul», og tilsvarte omtrent beatnik, tilhenger av beat-bevegelsen. Uttrykket ble delvis erstattet av hippie i 1960-årene, men gjenoppstod fra midten av 1990-årene som betegnelse for trendsettere og tilhengere av «hippe» subkulturer som retromote, uavhengig film og musikk, alternative tegneserier og annen ungdommelig populærkultur. I konvensjonell bruk står begrepene hipster og hip som motsats til begrepet square. Det har derfor også vært brukt i halvironisk sammenheng, jfr. popgruppen Huey Louie and the News' verdenshit «It's hip to be square».
Dilara Bozan
Hun representerte Tyrkia under Sommer-OL 2020 i Tokyo, hvor hun ble nummer 5.
Hipster
Hipster i negativ betydning
Begrepet «hipster» er også i bruk som nedsettende karakteristikk. Den typiske «hipsteren» er i denne forstand en person fra middelklassen som har hatt et ønske om å avansere, men med usikre eller dårlige framtidsutsikter søker personen å kompensere for stagnert økonomisk status ved å klatre kulturelt og sosialt. Slik kan «hipsterkulturen» i USA forklares med lav mobilitet mellom klassene i samfunnet.
Til sist kan en protest mot hipster-merkelappen begrunnes i at «hipsterne» ikke eksisterer i en egen subkultur, men bare tilhører en gruppe personer bygger identitet ved å konsumere kulturprodukter. Arsel og Thompson går lenger og argumenterer for at den moderne hipster-stereotypien ble konstruert i markedsføring for å gjøre indiekultur til et konsumerbart produkt.
Stortingets utvidede utenrikskomité (2001–2005)
Den utvidede utenrikskomitéen er en fast komité på Stortinget. Den utvidede utenrikskomité har til oppgave å drøfte med regjeringen viktige utenrikspolitiske, handelspolitiske og sikkerhetspolitiske spørsmål. Forhandlingene holdes normalt hemmelige.
Komitéen består av:
Det tas hensyn til partigruppenes størrelse ved oppnevning av komitéen. Det velges også vararepresentanter.
Lucanus kanoi
Kjennetegn
En ganske stor (30-57 millimeter), avlang, blank, rødbrun hjortebille. Mandiblene hos hannen er forhjoldsvis slanke, med fire-fem jevnstore tenner langs innerkanten, kløvet i spissen. De knebøyde antennene har vanligvis en fire-leddet vifte. Kjølene langs sidene og bakkanten av hodet er markerte og skarpe, men ikke særlig høye. Beina er rødlige.
Hunnen er mye mørkere, nesten svart.
Utbredelse
Arten er bare kjent fra Taiwan.
Dunja du
«Dunja du» er en opprinnelig vesttysk sang, skrevet av Wolfgang Roloff og Hans Hee.
Innspillinger
Ronny (Wolfgang Roloff), Studio-Nord-Orchester, Leitung: Franz Frankenberg, spilte inn sangen. Den ble utgitt på singlen Telefunken U 55 556 i 1966.
Keld Heick skrev en dansk tekst med tittelen «Vi ska' gå hånd i hånd» som ble populær i Danmark i 1968. Keld Heick spilte sangen inn med sin gruppe The Donkeys. Bengt Sundström oversatte teksten til svensk. Den svenske tittelen er «Vi ska gå hand i hand».
Med denne teksten er også sangen innspilt av Vikingarna på CD-platen, Kramgoa låtar 1999.
Kjell Vidars … igjen
Kjell Vidars ... igjen er et musikkalbum utgitt av Kjell Vidars i 1975.
Krig
Krig som en væpnet kamp mellom grupper, ser ut til å være noe som oppstår med jevne mellomrom der det finnes mennesker, og ifølge Platon er det i det hele tatt en nødvendighet for at vi kan utvikle en sivilisasjon; vi må ta ressurser fra andre. Fordi krig praktisk talt alltid fører til enorme materielle ødeleggelser og menneskelige lidelser, er imidlertid synet på krig som nødvendig for et samfunn, sterkt omstridt.
Fysisk styrke og våpen har i uminnelige tider vært brukt som et maktmiddel i konflikter mellom mennesker. Et organisert militærvesen av et eller annet slag har derfor vært et viktig del av maktapparatet til herskerne i et samfunn. De første stående hærstyrker ble opprettet av bystatene og keiserriket i Mesopotamia. Organisasjon og struktur har siden spilt en stor rolle i krigføring, for eksempel de høyt disiplinerte styrkene til Romerriket.
Utvikling av effektive teknikker og redskap for vold, terror, massedrap og hærverk såvel metoder og innretninger for å beskytte og forsvare seg mot slikt, har vært høyt prioritert i mange kulturer og store sivilisasjoner. Militær forskning og teknologi for krigføring har derfor ofte ledet an i den generelle teknologiutviklingen. Oppfinnelser som i utgangspunktet skal ødelegge og skade mest mulig, har således indirekte kunnet påvirke samfunnet positivt. Et av utallige eksempler er datamaskiner som opprinnelig ble utviklet for å beregne kulebaner for artilleri og knekke kryptering under andre verdenskrig, den hittil mest omfattende krigen i verdenshistorien.
Definisjon
PRIO og Uppsala Conflict Data Program (UCDP) ved Universitetet i Uppsala definerer krig som væpnet konflikt mellom statlige aktører (eller minst en statlig aktør) med minst 1000 drepte på ett år (tilfeller av 25 drepte på ett år regnes som væpnet konflikt). Øyvind Østerud mener at denne definisjonen ikke fanger mange voldelige konflikter for eksempel der stater bryter sammen eller omfattende voldshandlinger mellom kriminelle bander. Østerud definerte i boka Hva er krig? krig som «organisert, kollektiv vold i større skala». Stein Tønnesson skriver at krig skiller seg fundamentalt fra annen voldsbruk ved at den organisert og institusjonalisert: I krig blir vold og drap, som ellers er uønsket atferd, tillatt, oppmuntret og premiert innenfor et organisert fellesskap. For at noe skal være krig må det ifølge Tønnesson være minst to parter som utøver volden slik at statlig vold mot en gruppe for eksempel massakrer og folkemord ikke kan regnes som krig. Ensidig vold som folkemordene i Rwanda og Holocaust skjer ofte i ly av krig. Vanlig kriminalitet kan skje i ly av krigshandlinger og vinningskriminalitet kan brukes til å finansiere krig. Definisjonen brukt i Uppsala-databasen er grunnlaget for mye av den kvantitative forskningen internasjonalt. For å gjøre kvantitative analyser av krig er empiriske definisjoner utfordrende, feks om man skal telle opp antall måneder to land har vært i krig.
Small og Singer definerte borgerkrig som med væpnet konflikt mellom parter internt i statens territorium og der den ene parten er den nasjonale regjeringen. De la også til grunn at voldsutøvelsen vedvarte (med minst 1000 døde) og partne skulle yte voldelig motstand. En viss grad av organisering kreves for å skille borgerkrig fra ensidig, statlig voldsutøvelse.
Moralske betraktninger rundt krig
Gjennom idéhistorien har det ofte blitt stilt spørsmål ved krigens moral. Selv om mange gamle og noen moderne sivilisasjoner har sett på krigen som noe høyverdig, så har tendensen vært at moralske spørsmål om krig får mer og mer oppmerksomhet.
I dag blir krig oftest sett på som uønsket og moralsk problematisk - at krig er siste utvei. St. Augustin av Hippo var en av de tidligste filosofer som argumenterte for at en krig kunne forsvares som å være rettferdig, så sant en rekke strenge kriterier var oppfylt. Pasifister mener at krig i seg selv er umoralsk, og at det ikke finnes noen unnskyldning for å gå til krig. Det siste synspunktets mest kjente forfekter er inderen Mahatma Gandhi.
Krig har hatt sine forsvarere, både historisk og i dag. Mange tenkere, slik som Heinrich von Treitschke, så krigen som menneskehetens høyeste syssel, hvor mot, ære og ferdigheter var mer nødvendig enn i noen andre aktiviteter. Ved utbruddet av første verdenskrig sa forfatteren Thomas Mann: «Er ikke fred et element av forfall og krigen en renselse, en frigjøring, et enormt håp?»  Denne innstillingen var også kjennetegnet til mange sivilisasjoner, fra Sparta og romerriket i antikken til de fascistiske statene på 1930-tallet. Siden har militær heltedyrkelse og voldspropaganda fortsatt inn i moderne tid, både blant politiske opprørsbevegelser, i krigerske diktaturer og demokratiske supermakter.
Blant krigens motstandere er de mange organisasjonene som jobber for å minske krigens lidelser eller driver fredsarbeid. Mest kjent av den førstnevnte kategorien er Røde Kors, stiftet i 1863 av den sveitsiske forretningsmannen Henri Dunant, etter at han personlig hadde sett lidelsene på slagmarken ved slaget ved Solferino i 1859. Den folkelige fredsbevegelsen på 1900-tallet skapte et bredt engasjement blant folket, og etableringen av først Folkeforbundet i 1919 og senere De forente nasjoner i 1945 var hovedsakelig motivert av å unngå krig.
Juridiske betraktninger rundt krig
Krigføring er regulert av et sett med internasjonale regler. De mest allment anerkjente av disse er FN-paktens regler, Genève-konvensjonene fra midten av 1800-tallet og framover og Haag-konvensjonene fra rundt 1900 og framover. Disse regulerer blant annet hva som er krig, hvordan de stridende partene skal forholde seg til hverandre, hvordan man skal behandle sivile og krigsfanger samt hvilke typer våpen som er tillatt.
Noen av de sentrale prinsippene for krigføringens regler er:
Årsaker til krig
Krigssituasjoner oppstår når en eller begge parter foretrekker å løse en konflikt gjennom krig framfor med andre midler. Noen årsaker til konflikter er vanligere enn andre. Eksempler er:
Den norske forskeren Evelin Gerda Lindner ved Universitetet i Oslo mener i tillegg at følelse av ydmykelse er en drivkraft i flere konflikter. Hun begrunner dette ved undersøkelser rundt folkemordet i Rwanda, hvor to etnisk og religiøst svært like grupper ble satt opp mot hverandre av makthaveren. Når de undertrykkende og de undertrykte byttet plass, ble resultatet folkemord.
Før det utvikler seg en krig har ofte andre forsøk på å finne en løsning mislyktes. Den norske fredsforskeren Johan Galtung tar utgangspunkt i at en ikke bør se på flernasjonale konflikter som en tap-vinn-situasjon: Det er ikke nødvendigvis slik at den ene parten vinner og den andre parten taper. Han mener at man heller bør lete etter måter å skape en vinn-vinn-situasjon, hvor begge parter har fordeler av en løsning.
Krigføringens historie
Når krigføringen tok til er fremdeles et emne under debatt. Man har funnet neandertalere med spydspisser fast i skjelettet, men ingen indikasjoner på at det var annet enn drap. Ikke før buen var oppfunnet finner man hulemalerier som viser grupper av mennesker i kamp med hverandre.
I middelalderen i Europa forandret teknologiske, kulturelle og sosiale endringer krigføring fra antikkens dager, spesielt taktikk og rollen til kavaleriet og artilleriet. Lignende endringer kunne sees i andre deler av verden. I Kina rundt 400-tallet ble arméene gjort om fra infanteri til kavaleri, etter mønster av nomadene på steppene. I Midtøsten og Nord-Afrika ble det brukt lignende, om ikke mer avansert, teknologi som Europa. I Japan ble krig etter middelaldermodell ført helt til 1800-tallet.
Det kanskje viktigste teknologiske framskrittet i middelalderen var innføringen av stigbøylen, som kom til Europa på 900-tallet, på en tid hvor den allerede var i bruk i Kina og Midtøsten. Stigbøylen, sammen med hesteavl og bedre metallurgi, gjorde det mulig med kraftigere kavaleri. Tidligere, som for eksempel i romerriket, ble kavaleri primært brukt til oppklaring og som støttetropper. Ridende soldater kom nå til sin rett, med mulighet til å effektivt bruke våpen fra hesteryggen. I Europa ble tungt pansrede riddere sentrale, mens lettpansrede bueskyttere ble viktige i Mongolia. I Kina og Midtøsten lå man midt i mellom.
Senere kom kruttvåpen til å dominere, både for håndvåpen og artilleri. Fra tiden rundt Napoleonskrigene vokste det fram store folkehærer som møtte hverandre på slagmarken. På slutten av 1800-tallet ble piggtråden og maskingeværet oppfunnet, og krigføringen stagnerte i skyttergravskrig fram til ny taktikk og stridsvognen gjorde sitt inntog. Krigenes omfang nådde i samme periode nye, uante dimensjoner med to verdenskriger, hvor nasjoner på alle kontinenter var involvert. På samme tid ble også sivilbefolkningen sterkt skadelidende under såkalt total krig.
Etter andre verdenskrig levde menneskeheten i en balanse kalt den kalde krigen, hvor både øst og vest hadde store mengder atomvåpen, men uten å bruke dem. Krigføringen ble igjen begrenset til lokale konflikter, hvor de krigførende ofte hadde skjult eller åpen støtte fra stormaktene. På begynnelsen av 1990-tallet falt Sovjetunionen og Warszawapakten fra hverandre, og verden ble stående med USA som eneste supermakt.
Mara (Italia)
Mara (sardisk: Màra) er en italiensk kommune i provinsen Sassari i regionen Sardinia. Den har 612 innbyggere og ligger rundt 257 meter over havet.
CSI
CSI har flere betydninger:
Paroeneis
Paroeneis er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).
Utseende
Middelsstore, litt spinkle og smalvingede, brune sommerfugler. Oversiden er gulbrun med et oppbrutt, lyst tverrbånd i vingens ytre del. Forvingens underside er grågul, bakvingens underside mørkgrå, begge med et mer eller mindre tydelig, lyst tverrbånd.
Levevis
Denne slekten er typiske fjell-sommerfugler som lever i høytliggende områder.
Utbredelse
Slekten er utbredt i og rundt Himalaya.
Sakura Kokumai
Sakura Kokumai (født 2. oktober 1992) er en amerikansk karateka.
Morristown (New Jersey)
Morristown er en by i Morris County i New Jersey i USA. I folketellingen i 2000 var befolkningen på 18 544 innbyggere. Den er administrasjonsstedet for Morris County.
George Washington og den kontinentale armé lå i leir i nærheten av Morristown fra januar til mai 1777. Washington satte opp sitt hovedkvarter under denne første leiren ved Jacob Arnolds Tavern som lå på Morristown Green i sentrum av byen. Morristown ble valgt for sin ekstremt strategiske plassering, evnene og yrkene til innbyggerne, den lokale industrien og naturressursene til å skaffe våpen og samfunnets evne til å skaffe nok mat til å opprettholde hæren. Kirkene ble brukt til inokulasjon av kopper. Det første hovedkvarteret, Arnolds Tavern, ble til slutt flyttet 800 meter sørover til Mount Kimble Avenue som ble All Souls Hospital sendt på 1800-tallet.
Diodorus Siculus
Diodorus Siculus (latinsk for Diodoros fra Sicilia; gresk Διόδωρος Σικελιώτης), var en gresk historiker som levde omkring Kristi fødsel. Han var født i Agyrium, i dag kalt Agira, på Sicilia, og bodde senere i Roma.
Med unntak av hentydninger i hans eget verk Bibliotheca historica (Det historiske bibliotek) og er det ikke bevart noen videre informasjon om Diodorus’ liv. Kirkefaderen Hieronymus skriver hans Chronicon i året for «Abraham 1968», det vil 49 f.Kr.: «Diodorus fra Sicilia, en skribent av gresk historie, ble berømt». Hans engelske oversetter, Charles Henry Oldfather, har bemerket at den «påfallende tilfeldighet» at en av kun to kjente greske inskripsjoner fra Agyrium (I.G. XIV, 588) er på gravsteinen til en «Diodorus, sønnen til Apollonius».
Diodorus er kjent for et meget langt verk på over førti bind. Deler av verket er bevart. Det synes ikke å være det beste verket man har, siden det i høy grad inneholder notater og sitater. Men gjennom ham er en rekke opplysninger bevart fra tidligere verk som er gått tapt.
Parasoll (andre betydninger)
Parasoll kan referere til:
Etyma
Etyma er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, korte og brede, matt brune trebukker. Antennene er litt over halvparten så lange som kroppen. Pronotum har rundede sider uten tenner og er noe smalere enn de rundede dekkvingene. Beina, særlig bakbeina, er kraftige.
Levevis
Larvene lever i død ved.
Utbredelse
Artene er beskrevet fra Mexico og Guatemala.
Egentlig (album)
Egentlig er et musikkalbum med Frode Barth og Trond Bjertnes, utgitt i 1994.
Tor Joakim Rivera
Tor Joakim Rivera (født 6. mai 1983 i Halden) er en norsk kjelkehockeyspiller. Han spiller forward, og representerer Kråkene i Moss.
Rivera deltok på det norske laget som fikk bronse ved EM i kjelkehockey 2011. Dette var hans debut på landslaget.
Monastir (Italia)
Monastir (sardisk: Muristèni) er en italiensk kommune i provinsen Sud Sardegna i regionen Sardinia. Den har 4 567 innbyggere og ligger rundt 81 meter over havet.
Grosse Fuge (Beethoven)
Grosse Fuge er en ensatsig strykekvartett for to fioliner, bratsj og cello av Ludvig van Beethoven. Den er teknisk krevende for musikerne, og trenger mye kraft for å låte bra.
Hei, hå nå er det jul igjen
Hei, hå nå er det jul igjen er et musikkalbum utgitt av Kjell Vidars i 1973.
Adolf Wohlbrück
Adolf Anton Wilhelm Wohlbrück (født 19. november 1896, død 9. august 1967) var en østerriksk skuespiller som arbeidet i Tyskland fra 1920-tallet til midten av 1930-tallet under navnet Adolf Wohlbrück. Han emigrerte etter dette til Storbritannia hvor han endret navnet sitt til Anton Walbrook og er som regel kreditert som dette i filmene han laget i engelskspråklige land.
East River
East River er et strede som skiller fastlandsdelen av New York (The Bronx) og Manhattan fra Long Island (med Brooklyn og Queens). I alt åtte broer og tretten tunneler krysser East River, bl.a. den berømte Brooklyn Bridge fra 1883.
I East Channel ble havstrømkraftverket Roosevelt Island Tidal Energy tatt i bruk som demonstrasjoskraftverk 2006, 2009 var det ferdig utbygd. 2012 fikk prosjektet lisens for kommersiell utbygging.
Rhathymoscelis
Rhathymoscelis er en slekt av biller som tilhører familien trebukker (Cerambycidae).
Utseende
Middelsstore, lange og slanke, gule til svarte trebukker med reduserte dekkvinger. Antennene er tynne og omtrent en tredjedel så lange som kroppen. Pronotum er rundet, dekkvingene er reduserte til korte skjell, slik at flygevingene er udekkede, disse har ofte mørke tverrbånd eller er helt røykfargede. Beina er lange og tynne. Bakkroppen er ofte noe kølleformet.
Levevis
Disse billene har larver i hardt, dødt trevirke. De voksne billene, som ligner på tovinger eller vepser, tar trolig ikke næring til seg. De er livlige insekter som flyr godt.
Ubredelse
Slekten er utbredt fra Mexico i nord til det sørlige Brasil i sør.
Sorpsjon
Sorpsjon er en fysisk og kjemisk prosess der et stoff festes til et annet. Spesifikke tilfeller av sorpsjon behandles i følgende artikler:
Det motsatte av sorpsjon er desorpsjon.
Sorpsjonshastighet
Adsorpsjons- og absorpsjonshastigheten til en fortynnet oppløst oppløsning i gass eller væske til en overflate eller grensesnitt kan beregnes ved å bruke Ficks diffusjonslover.
VM i curling for mikspar 2016
VM i curling for mikspar 2016 ble arrangert i Karlstad i Sverige i 2016.
Kine Bendixen
Kine Bendixen (født 1945) er en norsk skuespiller og pianist som var ansatt ved Trøndelag Teater.
Bendixen ble født i Trondheim, men vokste opp i Oslo. Hun tok pianistutdanning i 1960-årene og gikk senere ved Statens Teaterskole.
I 1970 var hun programleder i NRK Barne-TV med programserien Triola da Gamba og jeg. Hun ble ansatt ved Trøndelag Teater i 1975 og jobbet der resten av yrkeskarrieren, med enkelte avbrudd ved Nordland Teater (1979–1980) og Cabaret-gruppen i Oslo i 1981–1983. Hun debuterte ved Trøndelag teater som Jessica i Kjøpmannen i Venedig. Siden har hun spilt i en flere musikaler som blant annet Fire bein god – to bein dårlig! etter George Orwells Animal Farm, og komedier som Neil Simons Store piker gråter ikke og i drama som i Staffan Götestams Fuglepappa'n og Arthur Millers Heksejakt. Andre roller som bør nevnes er Ragnhild i Duuns dystre stykke Medmenneske, grevinne Geschwitz i Frank Wedekinds Lulu, Magda i Noen sommerkvelder på jorden av Agneta Pleijel og fru Død i George Taboris farse Mein Kampf. I 2006 og 2007 hadde hun en rolle i forestillingen Berlinerpoplene. I 2015 spilte hun sin avskjedsforestilling ved Trøndelag Teater.
I 2013 vant hun Heddaprisen for beste kvinnelige medspiller for for rollen som Jackie Kennedy i Elfriede Jelineks stykke Prinsessedrama ved Trøndelag Teater.
Hun har medvirket i over 80 oppsetninger – alt fra musikaler, revy og komedier til klassikere og moderne dramatikk.
Masfjorden (fjord)
Masfjorden er en fjord i Masfjorden kommune i Vestland fylke. Fjorden er en fjordarm av Fensfjorden og har en nordøstlig utstrekning. Den deler seg i Haugsværfjorden og Matresfjorden. Lengden inkludert Matresfjorden er omtrent 24 kilometer lang og bredden varierer fra 500 til 1 500 meter.
Rv 570 krysser fjorden via fergesambandet Masfjordnes-Duesund. Sambandet blir trafikkert med en kabelferge.
Epichrysomallinae
Epichrysomallinae er en gruppe av vepser som tilhører familien fikenvepser (Agaonidae) i overgruppen Chalcidoidea.
Utseende
Små, gul- eller brunaktige vepser. Bakkroppen er stor og pæreformet.
Levevis
Disse artene lever inne i fruktstandene (syconia) til fikener, men de bestøver ikke fikenene. De blir dermed parasitter på fikenen, og er avhengige av at andre fikenvepser tar seg av bestøvingen.
Utbredelse
Gruppen er utbredt i alle verdensdeler.
Havneby
En havneby er en by med havn. Havnebyer skiller seg fra steder uten kai for skip på grunn av den stadige ut- og inntransport av mennesker og varer.
Stapelretten
Fra middelalderen eksisterte stapelretten i noen områder i Europa inntil den ble avskaffet av Wienerkongressen i 1815. Den innebar at varer som hadde blitt transportert til en by, ikke kunne transporteres videre før det hadde gått en viss tid. Handelen med eksotiske produkter gjorde at havnebyer kunne utvikle store varelagre.
Utveksling av informasjon
Før utviklingen av moderne kommunikasjonsteknologi skjedde også utveksling av informasjon over lengre avstander i stor grad gjennom havnebyer. Havnebyer er fortsatt en inngangsport for produkter som kaffe, bananer, biler og andre varer som er fraktet langt, men varer kan nå også fraktes med lastebil, tog eller fly. Tidligere tiders viktige utenlandske besøkende kommuniserer nå i stedet per telefon og via e-post eller andre elektroniske metoder.
Havnebyer
Noen innlandsbyer uten egen havn bygde sine egne havner på kysten eller ved ei elv i nærheten, som deretter kunne utvikle seg videre som selvstendige byer. Ostia Antica, ved munningen av Tiber, var havnebyen til antikkens Roma og var ifølge legenden grunnlagt av Ancus Marcius, Romas fjerde konge. Etter Romerrikets fall forfalt Ostia, og byen ble forlatt på 800-tallet. På samme måte ble Pireus havnebyen til Athen. Etter hvert vokste disse byene sammen.
Europeiske hovedsteder som også er kjent som havnebyer er Lisboa, Amsterdam og København. De største havnebyene i Europa målt i mengden konteinergods som fraktes, er Rotterdam og Antwerpen, mens Shanghai, Singapore og Shenzhen er de største i verden.
Messina og Reggio di Calabria er de to mest trafikkerte havnebyene i EU/EØS når det gjelder antall ferjepassasjerer.
Cruiseskip trafikkerer også til havnebyer, men også til steder med havn som ikke er byer. De mest trafikkerte havnebyene i antall anløp med cruiseskip i Norge er Bergen (332 anløp i 2018), Stavanger (187), Ålesund (165), Tromsø (114) og Oslo (100).
Den Helder i Nederland og Portsmouth i England er eksempler på byer med en marinehavn.
Gesunden
Gesunden er en innsjø langs Indalsälven øst i Jämtland, Sverige. Innsjøen har et overflateareal på knapt 30 km². Ved innsjøens vestbredde ligger Stugun, mens Riksväg 87 følger Gesundens nordre bredd.
De geologiske forholdene ved sjøens østende er helt tilsvarende som ved den tildigere Ragundasjön. Det eksisterende utløpet går over en fjellterskel, og ned Krångedeforsarna som nå er utbygget for kraftproduksjon. Litt sør for dette, ved Tjärnviken, er sjøen demmet opp av en endemorene med bare løsmasser. I 1828 ble det lansert planer om en kanal her gjennom Tjärnviksdalen. En kanal her ville kunne medføre en liknende katastrofe som den som skjedde med Ragundasjøen i 1796. Planene ble stoppet av länshøvding Mikael von Törne.
Lystekniker
En lystekniker er en person som jobber med lys, ofte i forbindelse med konserter, teater og kunstforsetillinger. I tillegg benyttes lysteknikere også i forbindelse med salg og markedsføring på f.eks. bil- og båtutstillinger, samt moteshow.
Lysteknikerens kunnskap om lys og farger kan ha avgjørende betydning for publikums opplevelse av en konsert. Lysteknikeren har de siste årene fått mange nye muligheter ettersom utviklingen av lyskilder, og styringsteknikker for disse har nådd nye høyder.
Lysteknikeren jobber nå for det meste med databaserte verktøy hvor farger, mønster, retninger, størrelse og intensitet på lyskildene styres fra databaserte kontrollbord. Siden denne teknikken er relativt dyr, er det likevel fortsatt mange lysteknikere som jobber på den gamle måten, hvor bare lysstyrken kan justeres fra et kontrollbord mens alt annet, slik som retning og farge på lyset, må gjøres manuelt på lyskasteren, stående i en stige eller en lift.
En lystekniker håndterer også ofte andre visuelle effekter slik som scenerøyk, såpebobler, kunstsnø og pyroteknikk.
DECmate
DECmate var navnet på en serie PDP-8-kompatible datamaskiner som ble produsert av Digital Equipment Corporation fra juli 1977 til tidlig på 1980-tallet. Alle modellene benyttet en Intersil 6100 eller Harris 6120 mikroprosessor som emulerte 12-biter PDP-8. De var tekstbaserte maskiner som benyttet operativsystemene OS/78 eller OS/278, som var utvidelser av OS/8 for PDP-8. Maskinene var beregnet på tekstbehandlingmarkedet og kjørte tekstbehandleren WPS-8. Senere modeller hadde mikroprosessorene Intel 8080 eller Z80 som gjorde det mulig å kjøre CP/M. Den første modellen i denne serien var VT78 som ble introdusert i juli 1977.
Comet Halden
Ishockeyklubben Comet Halden er en norsk ishockeyklubb fra Halden som ble startet i 1961.
Elite spiller nå i Fjordkraftligaen, tidligere Get-ligaen, etter å ha rykket opp igjen etter at Oslo-klubben M/S ikke fikk innvilget lisens for sesongen 2023/2024. Comet Halden spilte også i GET-ligaen i årene 2004-2008. Klubben skiftet etter en konkurs i 2009 navn til Ishockeyklubben Comet Halden, og startet opp i 1. divisjon i 2010/11.
Klubben spiller sine hjemmekamper i Halden Ishall, som rommer 2,200 tilskuere. (Opprinnelig hadde hallen kapasitet til 1,200 tilskuere. Publikumsrekorden er etter utvidelsen av hallen på 2 200 tilskuere, og ble satt i en kvartfinalekamp mot Sparta Warriors.)
Historikk
Ishockeyklubben Comet ble stiftet 1. desember 1961 av Tor-Erik Gustavsen, Odd Borge, Jon-Inge Pettersen, Knut Berg, John Gummesen og J. Sverre Woldheim. Fra 1963 til 1988 spilte Comet sine kamper i Sparta Amfi. I 1988 sto Halden Ishall ferdig, og IK Comet fikk endelig sin egen hjemmebane. I årene som kom spilte IK Comet i lavere divisjoner, samtidig som barne- og ungdomsarbeidet begynte å blomstre.
Comet gjorde god fremgang, og spilte etter en tid i 1. divisjon kvalifisering for Eliteserien i 1995. Klubben klarte ikke rykke opp, men forble i 1. divisjon fram til 1997, da den søkte seg til 3. divisjon – bl.a. for å bli kvitt opparbeidet gjeld. Med god hjelp fra frivillige, spillere og sponsorer rykket klubben senere opp til det som nå heter Fjordkraftligaen, den 14. mars 2004.
2. oktober 2009 ble Comet slått konkurs grunnet økonomiske problemer, delvis relatert til problemer med utbyggingen av hjemmebanen Halden Ishall – men allerede samme helg ble en ny klubb startet, under navnet Comet Hockey. Klubben ble tatt opp i Norges Ishockeyforbund i november 2009, med det endelige og nåværende navnet Ishockeyklubben Comet Halden. Halden Ishall åpnet igjen 27. mars 2010, og klubben har siden spilt i 1. divisjon.
Nesten 14 år senere den 6. juni 2023 var Comet tilbake i eliteserien i norsk ishockey, tidligere Get-ligaen, etter at Oslo-klubben M/S ikke fikk innvilget lisens for sesongen 2023/2024, fra Norsk ishockeyforbund.
Pøkkhauen
«Pøkkhauen» var en supporterklubb for Comet fram til 2012. Supporterklubben var uavhengig, men samarbeidet med Comet IK.
Lorain
Lorain er en by i Lorain County, Ohio. Byen ligger nordøst i Ohio ved Eriesjøen vest for Cleveland. Ved folketellingen i 2010 hadde byen 64 097 innbyggere.
Sverre Solberg
Sverre Bjørn Solberg (født 29. januar 1960, død 9. februar 2014 ) var en norsk skuespiller. Han var ferdig utdannet innen teater i 1984 ved Statens teaterhøgskole, og arbeidet først ved Rogaland Teater, men reiste så til Oslo og var siden 1992 ansatt ved Det norske teatret. Han har ellers jobbet ved både Oslo Nye Teater og i Radioteatret. For sin tolkning av Julian i dramaet Kejser og Galilæer av Henrik Ibsen vant han Radioteatrets Blå fugl-pris i 2004. I perioden oktober 1991 til mars 1992 hadde han rollen som Soldaten i H.C. Andersens Fyrtøyet på Oslo Nye Teater.
Fra TV er Solberg for mange kanskje best kjent som den karismatiske Alexander Löw i Hotel Cæsar, som var en rolle han spilte fra januar 2009 til desember 2010. Han har også spilt i NRK-seriene Vestavind fra 1994 og Soria Moria fra 2000. Solberg har også spilt politispaneren Kjetil Skau i TV 2-serien Fox Grønland. Han hadde sin siste rolle ved Det norske teatret i oppsetningen Den hemmelige hagen i 2010.
Solberg ble diagnostisert med kreft like etter han sluttet i Hotel Cæsar. Han døde den 9. februar 2014, etter lang tids sykeleie.
Familie
Sverre Solberg var far til musikeren Live Miranda Solberg, som under artistnavnet Louien ga ut albumet None Of My Words i 2019; albumet handlet om sorgen etter tapet av faren.
Aristarkhos
Aristarkhos fra Samos (født rundt 310 f.Kr., død rundt 230 f.Kr.) var en gresk astronom og matematiker fra antikken.
Bezirk Rostock
Bezirk Rostock, uoffisielt kalt Ostseebezirk, var et av 14 distrikter (Bezirk) i Den tyske demokratiske republikk (DDR). Det ble opprettet under forvaltningsreformen i DDR i 1952, og eksisterte frem til oppløsningen av DDR i 1990. Dets administrative senter var Rostock.
Administrativ inndeling
Bezirk Rostock var inndelt i 4 bykretser og 10 landkretser:
Ved oppløsningen av DDR sommeren 1990 ble Bezirk Neubrandenburg oppløst og innlemmet i Mecklenburg-Vorpommern.
Aristarkhos
Liv og virke
Aristarkhos regnes som den siste i rekken av pythagoreiske astronomer og kom som sin læremester fra Samos. I Sandregningen skrev Arkimedes at Aristarkhos «antok at fiksstjernene og solen er ubevegelige, men at jorden går rundt solen i en sirkel». Også Plutark refererte til Aristarkhos. I sitt verk Om månens ansikt omtaler en av personene «Aristarkhos fra Samos» som mente «at himmelen er i ro, men at jorden dreier i en gåtefull bane, mens den også roterer rundt sin egen akse».
Aristarkhos slo fast at ved halvmåne danner jorden, solen og månen en rettvinklet trekant, noe som gjorde det mulig for ham å beregne solens og månens størrelser ved hjelp av trigonometriske metoder og å utvikle teoriene videre. Siden han ikke observerte parallaksefeil under observasjon av fiksstjernene, postulerte han at de måtte være uendelig langt borte.
I Aristarkhos' eneste bevarte skrift, Om solens og månens størrelser og avstander, tar han utgangspunkt i det det geosentriske verdensbildet, men flere senere filosofer siterer Aristarkhos på at han i et annet skrift la fram en hypotese om den heliosentriske modellen.
Eksempelvis skriver Arkimedes i Sandregningen at Aristarkhos hadde forfattet et skrift der han skriver at den vanlige oppfatningen blant samtidens astronomer var at universet er en sfære med jorda i sentrum, og av en utstrekning som ikke var større enn at sfærens radius tilsvarer avstanden mellom solas og jordas sentrum. Til forskjell fra sin tids konsensus la Aristarkhos fram en tese om at fiksstjernene og sola er ubevegelige, men at jorda beveger seg i en krets med sola som midtpunkt. Sfæren som Aristarkhos mener fiksstjernene er festet til, har sola som midtpunkt, og størrelsen på universet hevder han er slik at jorda beveger seg inne i fiksstjernenes sfære med en omkrets som ikke er større enn at avstanden mellom jordas bane og fiksstjernenes sfære tilsvarer avstanden mellom sfæren og sfærens midtpunkt.
Ettermæle
Verken Straton og Aristarkhos hadde nok autoritet til å få gjennomslag for sitt syn, og bortsett fra Selevkos som rundt 150 f.Kr. forsøkte å fremme Aristarkhos' heliosentriske modell, lå denne død i rundt 1,800 år inntil Kopernikus' i 1543 publiserte De revolutionibus orbium coelestium («Om himmellegemenes bevegelse»).
Et krater på månen og asteroide nr 3.999 har fått navn etter Aristarkhos, og Samos internasjonale lufthavn går under navnet Aristarkhos lufthavn.
10 True Things & A Filthy Dirty Lie
10 True Things & A Filthy Dirty Lie er et musikkalbum med Inge Berge, utgitt den 14. april 2010.
Monteleone Rocca Doria
Monteleone Rocca Doria (sardisk: Monteleòne) er en italiensk kommune i provinsen Sassari i regionen Sardinia. Den har 102 innbyggere og ligger rundt 368 meter over havet.
Studentparlamentet ved UiT
Se Studentstyret – NSU Tromsø for det historiske studentdemokratiet ved UiT.
Studentparlamentet ble opprettet den 1. august 2009 etter at Studentstyret - NSU Tromsø fusjonerte med Studenttinget, på bakgrunn av fusjonen mellom UiT og Høyskolen i Tromsø. Sommeren 2013 ble Studentparlamentet i Tromsø, og Studentparlamentet i Finnmark fusjonert på bakgrunn av fusjonen mellom Universitetet i Tromsø, og Høgskolen i Finnmark.
I likhet med Studentparlamentet ved Universitetet i Bergen og Studentparlamentet ved Universitetet i Oslo velges Studentparlamentets representanter ved listevalg hvor alle studenter ved UiT har stemmerett. I tillegg velges 2 representanter fra hvert av de store campusene, Harstad, Narvik og Finnmark.
Sammensetning
Studentparlamentet skal ved konstituerende møte velge blant leder, nestleder og samt medlemmer til Studentparlamentets arbeidsutvalg, studentrepresentanter til Samskipnadsstyret, samt studentrepresentanter i Universitetsstyret ved UiT.
Fram til våren 2018 hadde fakultetene og International Students Union Tromsø (ISU) fast plass i parlamentet. I 2016 mistet den samiske studentforeningen SSSR (nå SSDN) sin faste plass i parlamentet. .
Studentrepresentanter og Mandatfordeling
Kontroll- og organisasjonskomiteen
2021
Kontroll- og organisasjonskomiteen
Representanter 21-22
Se også
Studentparlamentet i Narvik
Toerkomplement
Toerkomplement er en metode man bruker i digital elektronikk for å kunne representere negative tall.
For å finne ut hva et negativt siffer blir som toerkomplement må man først velge hvor mange antall biter man skal benytte seg av for å representere et tall, verdier som faller utenfor dette blir behandlet som en feil. Deretter kan man finne representasjonen for et negativt tall ved å ta 2 opphøyd i antall siffer man har valgt å bruke på representering, minus det negative tallet.
Man kan for eksempel si at man representerer tall med fire biter. I utgangspunktet er det høyeste tallet man da får 15, altså 1111 (1+2+4+8) og det laveste 0, altså 0000. I toerkomplement er derimot det høyeste tallet man får 7, altså 0111 og det laveste minus 8, altså 1000. For å se at minus 8 blir 1000, tar man 2^4 som er seksten (10000), og seksten minus 8, som er 8 (1000). Representasjonen for tallet minus 8 i toerkomplement med fire biters representasjon er altså 1000.
Ved summering av to toerkomplementer, skal man alltid kaste overflødige biter som dukker opp til venstre. Hvis vi har valgt å representere tall med fire biter, og man legger sammen to tall så man står igjen med fem biter, så kaster man den første biten.
Overflyt får vi hvis vi prøver å utføre aritmetikk med et toerkomplement, men svaret vi får er utenfor hva vi kan representere. Med toerkomplement kan vi alltid gjenkjenne et negativt tall ved at første siffer er 1, og et positivt tall ved at første siffer er 0. Hvis vi igjen sier at vi representerer et tall med fire biter, og prøver å addere 6 med 2. 0110 + 0010 = 1000. Vi ser her at vi fikk et negativt tall, altså overflyt. Prøver vi å addere -6 med -3 får vi (1)0111, altså det positive tallet 7, igjen overflyt.
Ernst Haeckel
Ernst Heinrich Philipp August Haeckel (født 16. februar 1834 i Potsdam, død 9. august 1919 i Jena) var en tysk zoolog og filosof som gjorde Charles Darwins arbeider kjent i Tyskland og på dette grunnlag bygde opp en avstamningslære for menneskeheten. Han regnes også som embryologiens far.
Haeckel var lege og senere professor for sammenlignende anatomi. Han var en av de første som betraktet psykologien som en gren av fysiologien. Han utviklet en del begreper som senere er blitt de gjengse faguttrykk innen biologien, både på tysk og en rekke andre språk. Ett slikt begrep er økologi.
Han anså også politikk som anvendt biologi. Dette og andre standpunkter ble etter hans død innsanket av nazistene og ble brukt til å begrunne eller støtte opp om nazismens rasisme og «Sozial-Darwinismus». Han var en viktig forløper for den nazistiske eugenikk eller rasehygiene.